Na temelju članka 58. i članka 118. Zakona o odgoju i obrazovanju u osnovnoj i srednjoj školi (NN br. 87/08.,86/09.,92/10.,105/10.,90/11.,5/12.,16/12.,86/12.,126/12.,94/13.,152/14.,7/17.) te članka 58. Statuta Željezničke tehničke škole Moravice, Školski odbor, nakon provedene rasprave na Nastavničkom vijeću, Vijeću roditelja i Vijeću učenika, a na prijedlog ravnatelja,na sjednici održanoj 13.3.2017. godine, donosi

***Izmjene i Dopune Pravilnika***

***o kućnom redu***

**(**od 17.11.2015.g., KLASA: 003-05/15-01/04, URBROJ: 2193-06-01-15-1**)**

***Članak 1.***

Iza članka 19. dodaje se novi članak koji glasi:

„Članak 19a.

Radi zaštite prava učenika propisanih Ustavom Republike Hrvatske, konvencijama, zakonima i provedbenim propisima te radi sprečavanja ugrožavanja tih prava, zabranjuje se trećim osobama ulazak u Školu i bilo kakva aktivnost s učenicima bez prethodnog odobrenja ovlaštene osobe Škole.“

***Članak 2.***

U članku 23. stavak 4. se briše.

***Članak 3.***

Članak 41. mijenja se i glasi:

„U školi i /ili na ulazu u školu dežuraju nastavnici, učenici te, po potrebi, ostali radnici.

Raspored dežurstva nastavnika i učenika utvrđuje pedagog i/ili radnik koji obavlja poslove satničara, a raspored dežurstva ostalih radnika utvrđuje ravnatelj.

Na dežurstvo se raspoređuje jedan učenik.

Dežurni nastavnik dolazi na dežurstvo najmanje 15 minuta prije početka nastave.

Dežurni učenik dolazi na dežurstvo u 8,00 sati.“

***Članak 4.***

Iza članka 46. dodaje se novi članak koji glasi:

„Članak 46a.

U slučaju potrebe dežurstva ostalih radnika, ravnatelj odlučuje pisanom odlukom o mjestu, vremenu i načinu dežurstva tih radnika .“

***Članak 5.***

Ove Izmjene i dopune Pravilnika o kućnom redu stupaju na snagu danom objave na oglasnoj ploči Škole.

**Predsjednik Školskog odbora**

***Damir Grgurić,***

***nastavnik praktične nastave***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Ove Izmjene i dopune Pravilnika o kućnom redu objavljene su na oglasnoj ploči Škole dana 13.3.2017. godine .***

***Ravnatelj***

***Borivoj Dokmanović, dipl. ing.***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

KLASA: 003-05/17-01/01

URBROJ: 2193-06-01-17-1

Moravice, 13.3.2017.